पर्दे पर दिखा नोक-झोक, रोमांस और ड्रामे का फ्यूजन, हिट की तलाश में सारा-विक्की
Vicky Kaushal's Upcoming Movie Zara Hatke Zara Bachke Trailer Out - विक्की कौशल और सारा अली खान की फिल्म जरा हटके जरा बचके का ट्रेलर रिलीज हो चुका है, जिसमें दोनों पति-पत्नी के किरदार में नजर आ रहे हैं। ट्रेलर में रोमांस और ड्रामा भरपूर मात्रा में देखने को मिल रहा है।
विक्की कौशल और सारा अली खान की फिल्म 'जरा हटके जरा बचके' का ट्रेलर रिलीज हो चुका है, जिसमें दोनों पति-पत्नी के किरदार में नजर आ रहे हैं। ट्रेलर में रोमांस और ड्रामा का फ्यूजन भरपूर मात्रा में देखने को मिल रहा है। लक्ष्मण उतेकर के डायरेक्शन में बनी यह फैमिली ड्रामा फिल्म 2 जून को सिनेमाघरों में रिलीज होगी।
रोमांस, ड्रामा और एंटरटेनमेंट से भरपूर ZHZB का ट्रेलर
ट्रेलर की शुरुआत कपिल और सौम्या नाम के शादीशुदा कपल से होती है, जो कॉलेज के दिनों में प्यार में पड़ जाता है। दोनों की शादी हो जाती है और कपल खुशी-खुशी पूरे परिवार के साथ रहने लगता है। लेकिन शादी के बाद अचानक उनकी प्रेम कहानी में ट्विस्ट आता है। दोनों के बीच झगड़े शुरू हो जाते हैं और आखिर में तलाक की नौबत आ जाती है। यह फिल्म रोमांटिक, कॉमेडी, फैमिली, शादी, तलाक और ड्रामे से भरपूर है, ऐसे में फैंस को सारा- विक्की की फिल्म से काफी उम्मीदें हैं।
फैंस को आई गोविंदा नाम मेरा की याद 
विक्की और सारा की फिल्म के इस ट्रेलर को देखने के बाद फैंस को विक्की की पिछली फिल्म ‘गोविंदा नाम मेरा’ की याद आ रही है। दरअसल, विक्की की वो फिल्म भी शादीशुदा जोड़े के बीच प्यार और तकरार की कहानी थी। हालांकि, गोविंदा नाम मेरा को ऑडियंस से पॉजिटिव रिस्पॉन्स नहीं मिला था।
सारा-विक्की को है हिट फिल्म की जरूरत 
सारा-विक्की इस वक्त एक बेहतरीन फिल्म की तलाश में हैं। क्योंकि काफी समय से दोनों की फिल्में बॉक्स ऑफिस खासा कलेक्शन नहीं कर सकी हैं। उरी के बाद से विक्की की कोई फिल्म हिट नहीं हुई है। उनकी फिल्म भूत पार्ट 1: द हॉन्टेड शिप, सरदार उधम सिंह और गोविंदा नाम मेरा फ्लॉप रहीं थीं। वहीं सारा अली खान की लव आजकल, कुली नंबर 1 और गैसलाइट जैसी फिल्मों ने फैंस को निराश किया है। ऐसे में दोनों ही एक्टर्स इस फिल्म के जरिए एक हिट की तलाश में हैं।
सारा की पिछली फिल्मों का कलेक्शन
विक्की कौशल की पिछली 5 फिल्मों का कलेक्शन
